Odense Adresse-Contoirs Efterretninger, 1835-04-12
Portugal. Fra dette Land lyder atter et Sørgebudskab, som paanminder os om, hvor underlige Forsynets Veie ere: Prinds August, Hertug af Leuchtenberg, er ikke meere. Den unge Dronning, – der saa nyligen beklagede Tabet af en elsket Fader, som segnede i sin Manddoms Kraft, kort efter at have fuldendt det overtagne Hverv, der vil bringe hans Navn med Ære til Efterverdenen, - sørger allerede over Savnet af den livsfrodige, 24-aarige Angling, hvem hun, efter sit Hjertes Valg - en sjelden Lod for en Fyrstinde havde kaaret til at deele sin Trone. Hvor mange Forhaabninger ere ikke derved tilintetgjorte, eller vakte. Hvor vidt et Spillerum er ikke atter aabnet for Jntriguanternes Rænker. - En mandlig Ætling af napoleontisk Stamme, havde - ikke uden skjæve Blik fra enkelte Sider - igjen nærmet sig en Trone, som hans Afkom var bestemt til at bestige. Men uden at efterlade sig Fadernavn gik han i sin Grav; thi ogsaa det Haab, hvortil Folket havde glædet sig at vide hans Stamme forplantet, skal være skuffet. - Dronningens Formæling med den fra Hjertets og Aandens Sid rigtbegavede Yngling betragtedes som en ny Borgen for den lykkelige Tilstand, der nu forhaabentligen skulde udbrede sig i det længe hæriede Land; og tre Maaneder derefter er dette atter givet til Priis for mange af de Rænker, som alt vare beseirede ved Valget af et Jndivid, til hvilket nødvendigen, ifølge dets vigtige Stilling, mangfoldige Forhaabninger maae knytte sig. Dog - vi afbryde disse Betragtninger, for at gaae over til Beretningen om Prindsens Død, med det Ønske, at de Forsøg, som Miguelisterne neppe ville undlade at anstille ved denne - muligen ved dem fremkaldte - Sørge seene, snart maatte vorde uden Virkning for dette ulykkelige Land. Prindsen døde den 28 Marts om Eftermiddagen i Lissabon. Mandagen forud (den 23de) havde han paa Jagt paadraget sig en Forkjølelse, hvorpaa fulgte Inflammation Halsen, og efter kort egentlig Sygdom - kun fra den 27de om Aftenen - Døden. Af de engelske Tidender omtale Times" og "Koureren ingen anden Aarsag til Prindsens Død, kun tilføier Times," at Prindsen havde for meget udsat sig for alle Slags Veirligt, samt at slet Lægebehandling bærer en Deel af Skylden; men Herald taler om Muligheden af en Forgiftelse og siger, at hans Liig var uhyre ophovnet. Tillige vil Man vide, at der var opdaget en Sammensværgelse i Lissabon, i hvis Spidse en Officeer af høi Rang stod, og hvis Øiemed var, at styrte Regjeringen. Den første Efterretning om Prindsens Død skal have vakt stor Bevægelse i Hovedstaden. Nationalgarden forsamlede sig i Hobe og erklærede sig for en Ministerforandring. hvorhos Ministrene betegnedes som Miguelister og beskyldtes for at have forgiftet Prindsen. Skræk var at læse paa Alles Aasyn, og - saa melder Herald" – dersom Man ikke vilde lade en Obduktion foretage ved fremmede Læger, saa vilde Jngen længere tvivle om, at en Forgiftelse havde fundet Sted. At Prindsens Død paa det stærkeste havde angrebet Dronningen, (hvis Svangerskab, som antydet, nu modsiges) og hans keiserlige Søster, er naturligt; men og saa for selve Landet ansees hans Død almindeligen som et stort Tab. Paa Efterretningen om hans farlige Tilstand, forpligtede Deputeertkammeret, baade de Ministerielle og Oppositionen, sig til, at opretholde Dronningens Regjering saavel imod Miguelisterne som imod Anarkisterne. Jøvrigt ere ogsaa Udsigterne i Lissabon og i Provindserne i dette kritiske Øieblik meget gunstige. Saaledes skal General Schwalbach aldeles have slaaet og adspredt de Miguelister, som i Provindsen Villaviciosa havde organiseret en Opstand og proklameret Don Miguel i Alandrol. - Sex Maaneders Landesorg er anordnet. Dronningens første Dekret efter Dødsfaldet var at overdrage Overkommandoen over Hæren, – der nyligen var betroet til Prindsen, skjøndt ikke uden Opposition i Kamrene –, til Hertugen, af Terceira, som den ældste General. Hvor meget Man end billigede dette Valg, frygtede Man dog for, at det vilde give Marskal Saldanha Anledning til Skinsyge.